《次韵王子钦端午》
宋代·孙觌

饭筒菰黍趁流年，葵扇桃笙尚宛然。世味半随昌歜苦，心旌长宛艾人悬。

鸿飞不到书来少，鹊喜无凭语浪传。两鬓萧萧吹白发，空馀衰谢故人怜。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。